[image: ]

KELMĖS RAJONO SAVIVALDYBĖS ADMINISTRACIJOS
DIREKTORIUS

[bookmark: Forma]ĮSAKYMAS
DĖL VIENKARTINĖS IŠMOKOS ĮSIKURTI SKYRIMO IR MOKĖJIMO TVARKOS APRAŠO PATVIRTINIMO

[bookmark: Data]2023 m. birželio      d. Nr.
Kelmė

Vadovaudamasi Lietuvos Respublikos vietos savivaldos įstatymo 34 straipsnio 1 dalimi, Lietuvos Respublikos išmokų vaikams įstatymo 13, 24 straipsniais, Išmokų vaikams skyrimo ir mokėjimo nuostatais, patvirtintais Lietuvos Respublikos Vyriausybės 2004 m. birželio 28 d. nutarimu Nr. 801 „Dėl Išmokų vaikams skyrimo ir mokėjimo nuostatų patvirtinimo“, Socialinės globos normų aprašo, patvirtinto Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46 „Dėl Socialinės globos normų aprašo patvirtinimo“, 1 priedu:
t v i r t i n u  pridedamus:
1. Vienkartinės išmokos įsikurti skyrimo ir mokėjimo tvarkos aprašą;
2. Susitarimą dėl vienkartinės išmokos įsikurti panaudojimo.
Šis įsakymas gali būti skundžiamas Lietuvos Respublikos administracijų bylų teisenos įstatymo nustatyta tvarka.



Administracijos direktorė					Danutė Laivienė





















PATVIRTINTA
Kelmės rajono savivaldybės
administracijos direktoriaus
2023 m. birželio    d. įsakymu Nr. A-


VIENKARTINĖS IŠMOKOS ĮSIKURTI SKYRIMO IR MOKĖJIMO TVARKOS 
APRAŠAS

I SKYRIUS
BENDROSIOS NUOSTATOS

1. Vienkartinės išmokos įsikurti skyrimo ir mokėjimo tvarkos aprašo (toliau – Tvarkos aprašas) tikslas yra apibrėžti vienkartinės išmokos įsikurti tikslingą panaudojimą, kreipimosi dėl šios išmokos tvarką, skyrimo ir mokėjimo sąlygas Kelmės rajono savivaldybėje. 
2. Šia tvarka vadovaujasi Kelmės rajono savivaldybės administracijos Socialinės paramos skyrius (toliau – Socialinės paramos skyrius), Kelmės rajono savivaldybės administracijos Apskaitos skyrius (toliau –Apskaitos skyrius), seniūnijos, Kelmės rajono socialinių paslaugų centras, Kelmės rajono vaiko ir šeimos gerovės centras.
3. Tvarkos aprašas taikomas asmenims, kuriems buvo nustatyta vaiko globa (rūpyba), vaiko globėjui (rūpintojui).

II SKYRIUS
VIENKARTINĖS IŠMOKOS ĮSIKURTI SKYRIMAS

4. Kelmės rajono vaiko ir šeimos gerovės centras informuoja Socialinės paramos skyrių apie vaiką, kuriam buvo nustatyta vaiko globa (rūpyba), likus trims mėnesiams iki jo pilnametystės.
5. Socialinės paramos skyriaus vyresnysis specialistas organizuoja individualaus socialinės globos plano aptarimą, kuriame įvertinamas paslaugų teikimas, aptariami ir numatomi tolesni pasirengimo savarankiškam gyvenimui žingsniai, vienkartinės išmokos įsikurti panaudojimas.
6. Individualaus socialinės globos plano aptarime dalyvauja Kelmės rajono vaiko ir šeimos gerovės centro globos koordinatoriai, Kelmės rajono socialinių paslaugų centro atvejo vadybininkas, socialinis darbuotojas, seniūnas, seniūnijų vyriausieji specialistai išmokoms, vyresnieji specialistai išmokoms ar Socialinės paramos skyriaus vyriausieji specialistai išmokoms, vyresnysis specialistas, vaiko globėjas (rūpintojas), globojamas vaikas.
7. Individualaus socialinės globos plano aptarimas gali būti organizuojamas nuotoliniu būdu realiuoju laiku elektroninių ryšių priemonėmis.
8. Individualaus socialinės globos plano aptarime seniūnijų vyriausieji specialistai išmokoms, vyresnieji specialistai išmokoms ar Socialinės paramos skyriaus vyriausieji specialistai išmokoms (Kelmės mieste) su globojamu (rūpinamu) vaiku aptaria vienkartinės išmokos įsikurti panaudojimą, vadovaujantis Lietuvos Respublikos išmokų vaikams įstatymo 13 straipsnio 3 dalies nuostatomis.
9. Vienkartinė išmoka įsikurti turi būti naudojama pirmosios būtinybės daiktams ar prekėms įsigyti.
10. Esant pagrįstų įtarimų dėl vienkartinės išmokos įsikurti panaudojimo tikslingumo būtina patikrinti gyvenimo sąlygas ir surašyti socialinės apsaugos ir darbo ministro įsakymu patvirtintą buities ir gyvenimo sąlygų patikrinimo aktą. Seniūnas, seniūnijų vyriausieji specialistai išmokoms, vyresnieji specialistai išmokoms ar Socialinės paramos skyriaus vyriausieji specialistai išmokoms pateikia rekomendaciją dėl vienkartinės išmokos įsikurti panaudojimo būdų, nustatytų Lietuvos Respublikos išmokų vaikams įstatymo 13 straipsnio 3 dalyje, ir priima sprendimą dėl tikslingo vienkartinės išmokos įsikurti panaudojimo.
11. Seniūnijų vyriausieji specialistai išmokoms, vyresnieji specialistai išmokoms ar Socialinės paramos skyriaus vyriausieji specialistai išmokoms parengia vienkartinės išmokos įsikurti lėšų panaudojimo susitarimą. Susitarimą pasirašo visi individualaus socialinės globos plano aptarime dalyvavę asmenys.
12. Vienkartinė išmoka įsikurti skiriama ir mokama asmenims, atitinkantiems Lietuvos Respublikos išmokų vaikams įstatymo 1 straipsnio 2 dalies 1, 2 ar 3 punkto nuostatas.
13. Seniūnijų vyriausieji specialistai išmokoms, vyresnieji specialistai išmokoms ar Socialinės paramos skyriaus vyriausieji specialistai išmokoms (Kelmės mieste) priima patvirtintos formos prašymą skirti išmoką, patikrina pateiktus dokumentus, reikalingus gauti vienkartinę išmoką įsikurti, įveda duomenis į socialinės paramos apskaitos sistemą „Parama“. Suformuotos pareiškėjų bylos su vienkartinės išmokos įsikurti lėšų panaudojimo susitarimu yra pateikiami Socialinės paramos skyriaus vyriausiesiems specialistams išmokoms.
14. Socialinės paramos skyriaus vyriausieji specialistai išmokoms patikrina suvestų duomenų teisingumą pagal prašyme ir dokumentuose, reikalinguose vienkartinei išmokai įsikurti, pateiktus duomenis. Naudodamiesi socialinės paramos apskaitos sistema „Parama“ apskaičiuoja vienkartinei išmokai įsikurti dydį bei parengia sprendimo projektą dėl vienkartinės išmokos įsikurti skyrimo, kurį pasirašo Socialinės paramos skyriaus vedėjas ir sprendimą parengęs Socialinės paramos skyriaus vyriausiasis specialistas išmokoms. Pasirašytas sprendimas ir susitarimo kopija pateikiami Apskaitos skyriui.
15. Prašymą pateikęs asmuo apie priimtą sprendimą dėl išmokos skyrimo yra informuojamas prašyme nurodytu informavimo būdu ne vėliau kaip per 5 darbo dienas nuo sprendimo priėmimo dienos. Sprendimo skirti išmoką nuorašas siunčiamas tik asmens prašymu. Kai priimamas sprendimas neskirti išmokos, sprendime nurodomos išmokos neskyrimo priežastys, sprendimo neskirti išmokos apskundimo tvarka ir terminai, asmens pateikti dokumentai grąžinami prašymą pateikusiam asmeniui, o Socialinės paramos skyriuje paliekamos šių dokumentų kopijos.

III SKYRIUS
VIENKARTINĖS IŠMOKOS ĮSIKURTI MOKĖJIMAS

16. Asmeniui pateikus Socialinės paramos skyriui dokumentus, patvirtinančius būsto įsigijimą, baldų, namų apyvokos reikmenų ar vaizdo ir garso, buitinės technikos įsigijimą, studijų ar neformaliojo švietimo kainos padengimą, mokymosi priemonių įsigijimą, žemės sklypo įsigijimą, mokamų sveikatos priežiūros prekių ir paslaugų įsigijimą, būsto nuomą, atliktus remonto darbus ir kt., dokumentai sutikrinami, ar įsigytos prekės ar paslaugos atitinka Lietuvos Respublikos išmokų vaikams įstatymo 13 straipsnio 3 dalies nuostatas ir pateikiami Apskaitos skyriui, kuris perveda viso dydžio arba dalimis išmoką tiesiogiai kredito teikėjui, būsto savininkui, paslaugų teikėjui, kitam juridiniam ar fiziniam asmeniui pagal prašymą pateikusio asmens pateiktus dokumentus. 
17. Vienkartinė išmoka įsikurti grynaisiais pinigais neišmokama, išskyrus atvejus, kai lieka nepanaudota mažesnė negu 2 bazinių socialinių išmokų dydžio išmokos dalis, kuri gali būti išmokama grynaisiais pinigais pačiam išmokos gavėjui.
18. Socialinės paramos skyriui išmokos gavėjas pateikia prašymą dėl mažesnės negu 2 bazinių socialinių išmokų dydžio išmokos dalies pervedimo į asmeninę atsiskaitomąją sąskaitą.
19. Socialinės paramos skyrius pateikia Apskaitos skyriui suformuotus ir atspausdintus vienkartinės išmokos įsikurti išmokos sąrašo suminius lapus, atsiskaitymo su bankais ir paštu aktus.

IV SKYRIUS
BAIGIAMOSIOS NUOSTATOS

20. Sprendimas dėl vienkartinės išmokos įsikurti skyrimo gali būti skundžiamas Lietuvos Respublikos administracinių bylų teisenos įstatymo nustatyta tvarka.
__________________________













































PATVIRTINTA
Kelmės rajono savivaldybės
administracijos direktoriaus
2023 m. birželio    d. įsakymu Nr. A-


SUSITARIMAS DĖL VIENKARTINĖS IŠMOKOS ĮSIKURTI PANAUDOJIMO

___________________________
(sudarymo vieta ir data)


Individualaus socialinės globos plano aptarime dalyvaujantys asmenys:




1. Vadovaudamiesi Vienkartinės išmokos įsikurti skyrimo ir mokėjimo tvarkos aprašo, patvirtinto Kelmės rajono savivaldybės administracijos direktoriaus 2023 m. birželio     d. įsakymu Nr.      „Dėl Vienkartinės išmokos įsikurti skyrimo ir mokėjimo tvarkos aprašo patvirtinimo“, 11 punktu, sudarė šį vienkartinės išmokos įsikurti panaudojimo susitarimą (toliau – Susitarimas):
2. Vienkartinę išmoką įsikurti
___________________________________________________________________________ eurų
(suma skaičiais ir žodžiais)
panaudoti

	Eil.
Nr.
	Panaudojimo tikslas
	Preliminari išlaidų suma
	Pastabos

	1.
	Būstui (gyvenamosioms patalpoms) pirkti
	
	

	2.
	Sumokėti daliai paskolos būstui statyti arba pirkti
	
	

	3.
	Būsto nuomai
	
	

	4.
	Mokesčiams už nuomojamo ar nuosavybės teise turimo būsto komunalines paslaugas apmokėti
	
	

	5.
	Būstui remontuoti arba rekonstruoti
	
	

	6.
	Baldams įsigyti
	
	

	7.
	Buitinei technikai įsigyti
	
	

	8.
	Vaizdo ir garso technikai įsigyti
	
	

	9.
	Namų apyvokos reikmenims įsigyti
	
	

	10.
	Asmeniniam kompiuteriui įsigyti
	
	

	11.
	Mobiliojo ryšio telefonui įsigyti
	
	

	12.
	Studijų ir neformaliojo švietimo kainai padengti
	
	

	13.
	Mokymosi ir darbo priemonėms įsigyti
	
	

	14.
	Žemės sklypui įsigyti
	
	

	15.
	Mokamų sveikatos priežiūros prekių ir paslaugų išlaidoms apmokėti
	
	

	16.
	Automobiliui, mopedui, motociklui įsigyti, jeigu asmuo turi galiojantį vairuotojo pažymėjimą, kuriuo patvirtinama asmens teisė vairuoti atitinkamos kategorijos motorinę transporto priemonę
	
	

	17.
	Dviračiui įsigyti
	
	

	18.
	Motoriniam dviračiui įsigyti
	
	

	19.
	Elektriniam paspirtukui įsigyti
	
	

	20.
	Paspirtukui be variklio įsigyti
	
	




3. _____________________________________ įsipareigoja panaudoti išmoką pagal 2 punkte nurodytą panaudojimo tikslą (-us) ir teikti Socialinės paramos skyriui apskaitos dokumentus (sąskaitas faktūras, pirkimo–pardavimo sutartis ir kt. dokumentus) už įsigytas prekes, suteiktas paslaugas.
4. Socialinės paramos skyrius, patikrinęs dokumentus, parengia sprendimą ir kartu su apskaitos dokumentais pateikia Apskaitos skyriui apmokėti.	
5. Kitos susitarimo sąlygos: __________________________________________________
(išmokos panaudojimo terminas)

6. Susitarimas sudaromas dviem egzemplioriais ir įteikiamas kiekvienai šaliai.
7. Susitarimas įsigalioja nuo jo pasirašymo dienos.

Individualaus socialinės globos plano aptarime dalyvaujantys asmenys:

________________________________	_______________________________
________________________________	_______________________________
________________________________	_______________________________
________________________________	______________________________
________________________________	_______________________________
(Vardas, pavardė)            					(Parašas)

